CRAI Biblioteca de Farmàcia i Ciències de l'Alimentació. Campus Torribera: guia ràpida. Curs 2022-23
Author: CRAI Biblioteca de Farmàcia i Ciències de l'Alimentació. Campus Torribera
Keywords: CRAI, Biblioteca, Campus Torribera, Farmàcia, Ciències de l'Alimentació, formació d'usuaris, Universitat de Barcelona, guies, serveis, recursos d'informació

AUTENTICACIÓ ALS SERVEIS EN LÍNIA

Identificador UB
Permet autenticar-se als recursos i serveis del CRAI als quals es tingui dret. Entre d’altres: accés al Campus Virtual, als recursos electrònics de la UB, Préstec, Préstec interbibliotecari, PUC, Còpies digitals, El meu compte i Portal d’estudiants.
Codi alfanumèric (al resguard de matrícula)
Contrasenya
Identificador local
Permet autenticar-se als recursos i serveis del CRAI als quals es tingui dret. Entre d’altres: accés al Campus Virtual, als recursos electrònics de la UB, Còpies digitals, Ordinadors, Préstec, Préstec interbibliotecari, PUC, El meu compte, Wifi UB i xarxa Eduroam.
Es construeix afegint .alumnes a la part esquerra del correu:
Exemple: Correu: jmartf006@alumnes.ub.edu
Identificador: jmartf006.alumnes
Contrasenya
Identificador CRAI
Els diferents CRAI biblioteques faciliten directament aquest identificador quan no es disposa de cap dels anteriors. Cal adreçar-se al taulell per obtenir aquest identificador.
La contrasenya se l'ha de generar el mateix usuari.
Eduroam per a membres de la UB de visita a una altra institució
Es construeix afegint .alumnes a la part esquerra del correu + @ub.edu
Exemple: Correu: jarc7@alumnes.ub.edu
Identificador: jarc7.alumnes@ub.edu
Contrasenya

LOCALITZACIÓ I CONTACTE

Web: https://crai.ub.edu/coneix-el-crai/biblioteques/crai-biblioteca-de-farmacia-i-ciencies-de-lalimentacio

Horaris
De dilluns a divendres, de 8:30 a 20:00

Adreça: Campus Torribera. Edifici Verdaguer
C/Prat de la Riba, 171 (08921 Santa Coloma
de Gramenet)
41°27'41.5"N 2°12'41.9"E

Correu: bibnhid@ub.edu
Telèfon: 93.403.19.50

Metro: línia 1 (Santa Coloma)/línia 9 (Singuerlín)
Bus: B20, B81, B82, M27, M30

Podeu consultar el nivell d’ocupació de la Biblioteca en temps real
https://crai.ub.edu/coneix-el-crai/biblioteques/crai-biblioteca-de-farmacia-i-ciencies-de-lalimentacio

@craifcca
https://www.instagram.com/craifcca

@craiubfcca.sky.social
https://bsky.app/profile/craiubfcca.bsky.social

© CRAI, curs 2025-26

El CRAI Biblioteca de Farmàcia i Ciències de l’Alimentació, Campus Torribera, forma part, juntament amb la resta de biblioteques de la Universitat de Barcelona, del Centre de Recursos per a l’Aprenentatge i la Investigació (CRAI) i té com a objectiu cobrir les necessitats derivades de l'activitat docent i investigadora de l’alumnat, professorat i investigadors del Campus.
La Biblioteca, situada a l’edifici Verdaguer, aglutina els fons especialitzats i de recerca dels ensenyaments de Nutrició Humana i Dietètica i Ciència i Tecnologia dels Aliments, a més de diverses col·leccions especials.

SERVEIS I RECURSOS D’INFORMACIÓ

https://crai.ub.edu/serveis-per-temes
Préstec
El préstec de documents facilita la consulta dels fons bibliogràfics del CRAI fora dels seus recintes per un període de temps determinat. És imprescindible disposar del carnet de la UB o d’un document que acrediti el dret a préstec. Les condicions i la durada del préstec varien segons el tipus de préstec i d’usuaris. Les etiquetes (teixells) dels llibres indiquen:
Teixell blanc: préstec de 21 dies o més, segons el tipus d’usuari
Teixell verd: bibliografia recomanada, préstec de 10 dies
Teixell vermell: exclòs de préstec (consulta a sala)
Es poden sol·licitar i retornar documents d’altres CRAI biblioteques de la UB en qualsevol dels taulells de préstec dels CRAI biblioteques.
El meu compte és un espai personal des del qual es poden renovar els documents en préstec i fer reserves.
Préstec consorciat (PUC)
Servei de préstec gratuït que permet als usuaris sol·licitar i tenir en préstec documents d’una altra biblioteca del Consorci de Serveis Universitaris de Catalunya (CSUC).

Préstec interbibliotecari (PI)
La Biblioteca localitza i subministra documents —o la còpia— que no es troben al CRAI de la UB i que no estan disponibles en altres universitats catalanes a través del PUC. Aquest servei està subjecte a tarifes.
Obtenció de còpies digitals
Podeu obtenir de manera gratuïta una còpia digitalitzada d'articles de revistes disponibles al CRAI de la UB i de capítols de llibres de bibliografia recomanada de préstec restringit de cap de setmana o exclosos de préstec, que no són accessibles en format electrònic.
Queden excloses les col·leccions de caràcter patrimonial o amb restriccions de drets.
Préstec de portàtils
La Biblioteca posa a la vostra disposició 8 ordinadors per treballar, 4 dels quals es poden usar fora de la Biblioteca, en les instal·lacions del Campus. El préstec és de 4 hores.
Espais i equipaments
84 punts de lectura
9 ordinadors de sobretaula, un amb programari de suport a la lectura i l’escriptura (ClaroRead)
8 ordinadors portàtils
1 sala de treball per a 4 grups
1 CRAI OFF
Els espais de treball en grup es poden reservar des de l’espai El meu compte.
Zona Wifi i xarxa Eduroam
El servei de Wifi ofereix connexió a Internet a tots els membres de la UB. Els usuaris d’altres institucions que formin part de la xarxa Eduroam també disposen d’aquesta connexió segura.
Formació d’usuaris
https://crai.ub.edu/serveis-i-recursos/formacio
S’organitzen sessions formatives sobre l’ús dels recursos i serveis que ofereix el CRAI. També s’imparteixen sessions específiques en el marc d’algunes assignatures.
Com citar i gestionar la bibliografia
Oferim informació i exemples sobre com citar documents en una bibliografia. Els gestors bibliogràfics són organitzadors i creadors de referències bibliogràfiques que treballen integrats amb bases de dades comercials, repositoris institucionals i el Cercabib del CRAI UB.

Campus Virtual
El Campus Virtual és la plataforma docent de la UB. Des del CRAI us ajudem en la seva gestió i utilització.

Informació i atenció
El personal de la Biblioteca us ajudarà a resoldre els dubtes sobre el funcionament i l’ús dels diferents serveis i recursos d’informació.
Sol·licitud d’informació bibliogràfica
Suport a la docència
Suport a la recerca
Assessorament en drets d’autor, propietat intel·lectual i accés obert
Serveis per a persones amb necessitats específiques

Servei d’atenció a usuaris (SAU)
https://crai.ub.edu/serveis-i-recursos/sau
El SAU és un servei d’informació virtual per resoldre qualsevol consulta sobre els CRAI biblioteques i sobre els seus recursos i serveis. També ens podeu fer arribar queixes, suggeriments i agraïments.

Cercabib
https://crai.ub.edu/serveis-i-recursos/cercabib
Cercabib és l’eina de descoberta del CRAI de la Universitat de Barcelona. Permet realitzar cerques des d’un únic punt i de manera simultània a tots els recursos d'informació del CRAI al marge del suport, la tipologia o la ubicació del recurs. És a dir: llibres, revistes, articles de revista, tesis, audiovisuals, etc., ja siguin recursos en paper o en format electrònic.
Com accedir als recursos electrònics de la UB
https://crai.ub.edu/serveis-i-recursos/acces-recursos-electronics
El SIRE (Servei Intermediari d’accés als Recursos Electrònics) és el servei adreçat al PDI, alumnat i PTGAS de la UB que permet accedir als recursos d’informació electrònics subscrits pel CRAI.